
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 33 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός διαδικασίας συλλογής και επεξεργασίας 
των στοιχείων που απαιτούνται για τον υπολογι¬ 
σμό της μεσοσταθμικής τιμής εισαγωγής Φυσικού 

Αερίου στο Εθνικό Σύστημα Φυσικού Αερίου. 1 

Έγκριση Υπερωριών προσωπικού του Οργανισμού 
Λαϊκών Αγορών Θεσσαλονίκης για το διάστημα 

1.1.2007 ως 30.6.2007. 2 

Ενεργείς εφημερίες Χημικών, Βιοχημικών, Κλινικών 
Χημικών, Βιολόγων, Φαρμακοποιών, Νοσοκ/κών 
Φαρμακοποιών, Ψυχολόγων, Φυσικών Νοσοκομεί¬ 
ων - Ακτινοφυσικών και Κτηνιάτρων. 3 

Σύμβαση μίσθωσης έργου ενός (1) εικονολήπτη από 

τον Ελληνικό Οργανισμό Τουρισμού. 4 

Ανακατανομή θέσεων Ιατροδικαστών και λοιπού προ¬ 
σωπικού των Ιατροδικαστικών Υπηρεσιών της 

Χώρας. 5 

Καθορισμός εργασίας των υπαλλήλων στις Ιατροδι¬ 
καστικές Υπηρεσίες της Χώρας. 6 

Ανάκληση της υπ’ αριθμ. 2750/16.10.1998 άδειας λει¬ 
τουργίας Μ.Φ.Η. της εταιρείας «ΟΙΚΟΤΡΟΦΕΙΟ 
ΗΛΙΚΙΩΜΕΝΩΝ ΙΩΑΝΝΑ Ε.Π.Ε.» και δ.τ. «ΤΟ ΣΠΙΤΙ 
ΤΗΣ ΑΓΑΠΗΣ». 7 


ΑΠΟΦΑΣΕΙ Σ 

Αριθμ. Δ1/Γ/400 (1) 


Καθορισμός διαδικασίας συλλογής και επεξεργασίας 
των στοιχείων που απαιτούνται για τον υπολογισμό 
της μεσοσταθμικής τιμής εισαγωγής Φυσικού Αερί¬ 
ου στο Εθνικό Σύστημα Φυσικού Αερίου. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του αρ.90 του «Κώδικα Νομοθεσίας 
για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του π.δ. 63/2005 «Κωδι¬ 
κοποίηση της Νομοθεσίας για την Κυβέρνηση και τα 
Κυβερνητικά Όργανα» (ΦΕΚ Α' 98). 

2. Το π.δ. 381/1989 «Οργανισμός του Υπουργείου Βιομη¬ 
χανίας, Ενέργειας και Τεχνολογίας» (ΦΕΚ ΑΊ68), όπως 
τροποποιήθηκε με το π.δ. 191/1996, «Τροποποίηση του 
π.δ. 381/1989« Οργανισμός του Υπουργείου Βιομηχανίας, 
Ενέργειας και Τεχνολογίας»» (ΦΕΚ Α'154). 


19 Ιανουάριου 2007 

3. Τις διατάξεις του π.δ.27/96 «Συγχώνευση των Υπουρ¬ 
γείων Τουρισμού, Βιομηχανίας, Ενέργειας και Τεχνολογί¬ 
ας και Εμπορίου στο Υπουργείο Ανάπτυξης» (ΦΕΚ Α' 19), 
όπως τροποποιήθηκε με το π.δ. 122/2004 «Ανασύσταση 
Υπουργείου Τουρισμού» (ΦΕΚ Α' 85). 

4. Τις διατάξεις του ν. 2773/1999 (ΦΕΚ Α' 286) «Απελευ¬ 
θέρωση της αγοράς ηλεκτρικής ενέργειας», όπως ισχύει, 
και ιδίως τις διατάξεις της παραγράφου 1 του άρθρου 5 
αλλά και του άρθρου 15 παρ. 4 του νόμου αυτού. 

5. Τις διατάξεις του ν. 3428/2005 (ΦΕΚ Α' 313) «Απε¬ 
λευθέρωση Αγοράς Φυσικού Αερίου». 

6. Τις διατάξεις του ν. 2690/1999 (ΦΕΚ Α'45) «Κύρωση 
του Κώδικα Διοικητικής Διαδικασίας», όπως ισχύει. 

7. Τους όρους της διακήρυξης του υπ’ αριθμ. 12/2006 
διαγωνισμού της ΔΕΣΜΗΕ Α.Ε., οι οποίοι εγκρίθηκαν με 
την υπ’ αριθμ. Δ5/ΗΛ/Φ73/8611/27.4.2006 απόφαση του 
Υπ. Ανάπτυξης (ΦΕΚ Β' 560), και ιδίως όσα αναφέρονται 
στο Προσάρτημα Α' της διακήρυξης αυτής. 

8. Την ανάγκη καθορισμού της διαδικασίας συλλογής 
και προσαρμογής των στοιχείων που απαιτούνται για 
τον υπολογισμό της μεσοσταθμικής τιμής εισαγωγής 
Φυσικού Αερίου στο Εθνικό Σύστημα Φυσικού Αερίου, 
για την εφαρμογή της Οικονομικής Συμφωνίας που συ- 
νάπτεται στο πλαίσιο του υπ’ αριθμ. 12/2006 διαγωνι¬ 
σμού της ΔΕΣΜΗΕ ΑΈ. 

9. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού προ¬ 
ϋπολογισμού, αποφασίζουμε: 

Αρθρο 1 

Με τις διατάξεις της απόφασης αυτής ρυθμίζονται 
θέματα συλλογής, τήρησης και επεξεργασίας στοιχείων 
για τον προσδιορισμό της μεσοσταθμικής τιμής εισαγω¬ 
γής του Φυσικού Αερίου στο Εθνικό Σύστημα Φυσικού 
Αερίου (ΕΣΦΑ), όπως απαιτείται για την εφαρμογή της 
Οικονομικής Συμφωνίας που προβλέπεται ότι συνάπτε- 
ται στο πλαίσιο του διαγωνισμού υπ’ αριθμ. 12/2006 της 
ΔΕΣΜΗΕ Α.Ε.. 

Άρθρο 2 

Οι όροι Φυσικό Αέριο, Υγροποιημένο Φυσικό Αέριο 
(ΥΦΑ), Εθνικό Σύστημα Φυσικού Αερίου (ΕΣΦΑ), Εγκατά¬ 
σταση ΥΦΑ και Ποσότητα Φυσικού Αερίου, και Δηλού- 
μενη Διαμετακόμιση έχουν την έννοια που καθορίζεται 
στο άρθρο 2 του ν. 3428/2005. 

Άρθρο 3 

1. Η Ρυθμιστική Αρχή Ενέργειας (ΡΑΕ) είναι αρμόδια 
για τη συλλογή, τήρηση και επεξεργασία των στοιχείων 
ποσοτήτων και τιμών του Φυσικού Αερίου, με σκοπό τον 
προσδιορισμό της μεσοσταθμικής τιμής εισαγωγής του 
Φυσικού Αερίου στο ΕΣΦΑ. Για το σκοπό αυτό η ΡΑΕ 
οφείλει να ενημερώνει εγγράφως τις επιχειρήσεις που 
εισάγουν Φυσικό Αέριο στο ΕΣΦΑ σχετικά με το χρόνο 
παροχής των απαιτούμενων στοιχείων. 

2. Οι επιχειρήσεις που εισάγουν Φυσικό Αέριο στο 
ΕΣΦΑ υποχρεούνται να παρέχουν στη ΡΑΕ τα στοιχεία 
που ορίζονται στις διατάξεις της απόφασης αυτής, χω¬ 
ρίς καθυστέρηση. 

3. Η ΡΑΕ δύναται να διενεργεί επιτόπιους δειγματο¬ 
ληπτικούς ελέγχους στις επιχειρήσεις που εισάγουν 
φυσικό αέριο, ώστε να διαπιστώνεται η ακρίβεια των 
στοιχείων που παρέχονται σύμφωνα με τις διατάξεις 
της απόφασης αυτής. 

Αρθρο 4 

Για κάθε ημερολογιακό μήνα συλλέγονται τα παρα¬ 
κάτω στοιχεία: 

(α) Το σύνολο της Ποσότητας Φυσικού Αερίου που 
κάθε επιχείρηση εισήγαγε στο ΕΣΦΑ κατά τον συγκε¬ 
κριμένο μήνα, συμπεριλαμβανομένης της Ποσότητας 
ΥΦΑ που εκφορτώθηκε για λογαριασμό της σε Εγκα¬ 
τάσταση ΥΦΑ η οποία περιλαμβάνεται στο ΕΣΦΑ, όπως 
αυτή προκύπτει από τα σχετικά παραστατικά εισαγωγής 
και τιμολόγησης. Στις παραπάνω ποσότητες δεν συ- 
μπεριλαμβάνονται οι ποσότητες που εισάγονται κατά 
την εκτέλεση Δηλούμενης Διαμετακόμισης, κατά τα 
οριζόμενα στο άρθρο 23 του ν. 3428/2005. 

(β) Η αξία σε ευρώ του συνόλου της Ποσότητας Φυ¬ 
σικού Αερίου του προηγούμενου εδαφίου, όπως αυτή 
προκύπτει από τα σχετικά παραστατικά εισαγωγής και 
τιμολόγησης. Στην περίπτωση ΥΦΑ το οποίο εισάγεται 
κατ’ εφαρμογή συμβάσεων προμήθειας με εμπορικούς 
όρους που δεν αναφέρονται σε παράδοση στο ΕΣΦΑ 
(συμβάσεις Ργθθ Οπ ΒοθπΙ), στην ανωτέρω αξία προ¬ 
στίθεται κάθε τυχόν ναύλος, κόστος και επιβάρυνση 
σχετικά με τη θαλάσσια μεταφορά και παράδοση των 
αντιστοίχων ποσοτήτων σε Εγκατάσταση ΥΦΑ η οποία 
περιλαμβάνεται στο ΕΣΦΑ, όπως αυτή προκύπτει από 
τα αντίστοιχα παραστατικά. Τυχόν μετατροπή της αξίας 
σε Ευρώ υπολογίζεται με βάση την ισοτιμία συναλ¬ 
λάγματος, που χρησιμοποιήθηκε για την πληρωμή των 
αντιστοίχων τιμολογίων. 

(γ) Κάθε άλλο στοιχείο που κρίνεται αναγκαίο από τη 
ΡΑΕ για την επίτευξη του σκοπού του άρθρου 1. 

Αρθρο 5 

Τα στοιχεία που συλλέγονται σύμφωνα με τις διατά¬ 
ξεις της απόφασης αυτής, τηρούνται από τη ΡΑΕ σε 
ειδικό αρχείο. Η ΡΑΕ λαμβάνει κάθε κατάλληλο μέτρο, 
περιλαμβανομένης της χρήσης εξειδικευμένων εφαρμο¬ 
γών κρυπτογράφησης σε ηλεκτρονικούς υπολογιστές, 
για την διασφάλιση του επιχειρηματικού απορρήτου 
σε σχέση με τα στοιχεία αυτά, σύμφωνα με όσα προ- 
βλέπονται στο άρθρο 5 του Κώδικα Διοικητικής Δια¬ 
δικασίας. 

Αρθρο 6 

Η μεσοσταθμική τιμή εισαγωγής Φυσικού Αερίου στο 
ΕΣΦΑ για κάθε μήνα υπολογίζεται από τη ΡΑΕ και ορί¬ 


ζεται ως ο λόγος της συνολικής αξίας, σε Ευρώ, των 
Ποσοτήτων Φυσικού Αερίου που εισήχθησαν στο ΕΣΦΑ 
κατά τη διάρκεια του ίδιου μήνα, όπως αυτή προκύπτει 
από τα οριζόμενα στην περίπτωση β' του άρθρου 4, 
προς το άθροισμα των αντίστοιχων Ποσοτήτων Φυσικού 
Αερίου, όπως αυτές προκύπτουν από τα οριζόμενα στην 
περίπτωση α' του άρθρου 4. 

Αρθρο 7 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιανουάριου 2007 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθμ. Α2-40 (2) 

Έγκριση Υπερωριών προσωπικού του Οργανισμού Λαϊ¬ 
κών Αγορών Θεσσαλονίκης για το διάστημα 1.1.2007 
ως 30.6.2007. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις 

α) του π.δ. 63/2005 «Κωδικοποίηση της νομοθεσίας 
για την Κυβέρνηση και τα κυβερνητικά όργανα» (ΦΕΚ 
98/Α/2005). 

β) του π.δ. 397/1988 (ΦΕΚ 185/Α/1988) «Οργανισμός 
του Υπουργείου Εμπορίου», όπως τροποποιήθηκε και 
ισχύει. 

γ) του π.δ. 27/1996 (ΦΕΚ 19/Α/1996) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου, στο Υπουργείο Ανάπτυξης», 
όπως ισχύει μετά την έκδοση του π.δ. 122/17.3.2004 (ΦΕΚ 
85/Α/2004) «Ανασύσταση του Υπουργείου Τουρισμού». 

δ) του ν. 3190/2003 (ΦΕΚ 249/Α/2003) «Τροποποίηση 
του ν. 2323/95 και άλλες διατάξεις». 

ε) του ν. 3377/2005 (ΦΕΚ 202/Α/2005) «Αρχές και Κανό¬ 
νες για την εξυγίανση της λειτουργίας και την ανάπτυξη 
βασικών τομέων του εμπορίου και της αγοράς - Θέματα 
Υπουργείου Ανάπτυξης». 

στ) του π.δ. 51/2006 (ΦΕΚ 53/Α/2006) «Όροι και προϋ¬ 
ποθέσεις λειτουργίας των Λαϊκών Αγορών». 

ζ) του π.δ. 85/2004 «Οργάνωση των υπηρεσιών του 
Οργανισμού Λαϊκών Αγορών Θεσσαλονίκης». 

η) του άρθρου 16 του ν. 3205/2003 (ΦΕΚ 297 Α/23.12.2003) 
«Μισθολογικές Ρυθμίσεις λειτουργιών και Υπαλλήλων 
του Δημοσίου, Ν.Π.Δ.Δ. και Ο.Τ.Α. μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις». 

2. Την υπ’ αριθμ. Δ15/Α/Φ19/οικ.4889/24.3.2004 κοινή 
απόφαση του Πρωθυπουργού και του Υπουργού Ανά¬ 
πτυξης «Περί ανάθεσης αρμοδιοτήτων» στον Υφυπουργό 
Ανάπτυξης Ιωάννη Παπαθανασίου. 

3. Το υπ’ αριθμ. Οικ.7/3.1.2007 έγγραφο του Οργανισμού 
Λαϊκών Αγορών Θεσσαλονίκης με επισυναπτόμενο το 
υπ’ αριθμ. 42/27.11.2006 (θέμα Ιο) απόσπασμα Πρακτικού 
του Διοικητικού Συμβουλίου του Οργανισμού Λαϊκών 

Αγορών Θεσσαλονίκης σχετικά με «έγκριση υπερωριών 
των υπαλλήλων του Ο.Λ.Α.Θ για το α' εξάμηνο του 2007» 
και αιτιολόγηση της υπερωριακής εργασίας τους. 

4. Το γεγονός ότι από τις διατάξεις της απόφασης 
αυτής προκαλείται συνολική δαπάνη δεκατεσσάρων 
χιλιάδων επτακοσίων ευρώ (14.700 €) η οποία θα καλυ¬ 
φθεί από τη σχετική πίστωση του Προϋπολογισμού του 
Οργανισμού Λαϊκών Αγορών Θεσσαλονίκης οικονομικού 
έτους 2007 και βαρύνει τον ΚΑΕ 0261, αποφασίζουμε: 

Εγκρίνουμε για το χρονικό διάστημα από 1.1.2007 μέχρι 
30.06.2007 τριακόσιες πενήντα (350) ώρες ανά μήνα 
υπερωριακής απασχόλησης των επτά (7) υπαλλήλων 
του Οργανισμού Λαϊκών Αγορών Θεσσαλονίκης. 

Κατά το ως άνω χρονικό διάστημα θα απασχολείται 
το σύνολο των ως άνω υπαλλήλων με υπερωριακή απα¬ 
σχόληση πενήντα (50) ωρών μηνιαίως ανά υπάλληλο. 

Οι ώρες υπερωριακής απασχόλησης των υπαλλήλων 
θα πραγματοποιηθούν πέραν του κανονικού ωραρίου 
εργασίας. 

Η απόφαση αυτή έχει αναδρομική ισχύ ένα (1) μήνα 
από την ημερομηνία δημοσίευσής της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 2007 

Ο ΥΦΥΠΟΥΡΓΟΣ 

ΙΩΑΝΝΗΣ ΠΑΠΑΘΑΝΑΣΙΟΥ 
-♦- 

Αριθμ. ΥΙΟβ/Γ.Π. 151201 (3) 

Ενεργείς εφημερίες Χημικών, Βιοχημικών, Κλινικών Χη¬ 
μικών, Βιολόγων, Φαρμακοποιών, Νοσοκ/κών Φαρμα¬ 
κοποιών, Ψυχολόγων, Φυσικών Νοσοκομείων - Ακτι- 
νοφυσικών και Κτηνιάτρων. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/23.12.2003/Α). 

2. Τις διατάξεις του άρθρου 13 ν. 3204/2003 (ΦΕΚ 
296/23.12.20 03/Α'). 

3. Το γεγονός ότι από την απόφαση αυτή προκαλείται 
δαπάνη ύψους δεκατριών εκατομμυρίων επτακοσίων 
είκοσι πέντε χιλιάδων ευρώ (13.725.000,00 €) για το έτος 
2007 που θα αντιμετωπισθεί από τις πιστώσεις του 
προϋπολογισμού Υγείας και Κοινωνικής Αλληλεγγύης, 
και ειδικότερα από τους ΚΑΕ 0511 και 0512 του Φορέα 
210, αποφασίζουμε: 

Εγκρίνουμε την καταβολή ενεργών εφημεριών για 
το χρονικό διάστημα από 1.1.2007 έως 31.12.2007, για 
περίπου χίλιους πεντακόσιους (1500) υπαλλήλους που 
ανήκουν στους κλάδους των Χημικών, Βιοχημικών, Κλι¬ 
νικών Χημικών, Βιολόγων, Φαρμακοποιών - Νοσοκομεια¬ 
κών Φαρμακοποιών, Ψυχολόγων, Φυσικών Νοσοκομείων 
- Ακτινοφυσικών και Κτηνιάτρων ως εξής: 

α. Νοσοκομεία Αθήνας - Πειραιά Θεσσαλονίκης 

Οι Φαρμακοποιοί - Νοσοκομειακοί Φαρμακοποιοί, Χη¬ 
μικοί, Βιοχημικοί, Κλινικοί Χημικοί, Βιολόγοι, Κτηνίατροι, 
Φυσικοί Νοσοκομείων, Ακτινοφυσικοί και Ψυχολόγοι, 
μπορούν να πραγματοποιούν το μέγιστο οκτώ (8) εφη¬ 
μερίες το μήνα, όταν οι ανάγκες το επιβάλλουν. 


Κατ’ εξαίρεση επιτρέπεται η πραγματοποίηση μέχρι 
δέκα (10) εφημερίες το μήνα σε τρεις (3) Φαρμακο¬ 
ποιούς, Νοσοκομειακούς Φαρμακοποιούς του Κέντρου 
Δηλητηριάσεων του Γ.Ν. Παίδων Αθηνών «Π. και Α. Κυ¬ 
ριάκού». 

β. Νοσοκομεία Επαρχίας 

Στους Φαρμακοποιούς - Νοσοκομειακούς Φαρμα¬ 
κοποιούς, Χημικούς Βιοχημικούς, Κλινικούς Χημικούς, 
Βιολόγους, Ψυχολόγους, Κτηνιάτρους και Φυσικούς 
Νοσοκομείων - Ακτινοφυσικούς που υπηρετούν σε 
Νοσοκομειακά Ιδρύματα της επαρχίας επιτρέπεται η 
καταβολή αποζημίωσης μέχρι δέκα (10) εφημεριών το 
μέγιστο κατά μήνα. 

γ. Η ενεργός εφημερία γίνεται σε 16 % ωρη συνεχή 
υπηρεσία τις εργάσιμες ημέρες και 24ωρη Σάββατα Κυ¬ 
ριακές και αργίες, η δε αποζημίωση ορίζεται σύμφωνα 
με τις διατάξεις του άρθρ. 16 του ν. 3205/2003. 

δ. Εξαιρέσεις - Ειδικές Ρυθμίσεις 

Σε όσα επαρχιακά νοσοκομεία υπηρετούν ένα ή δύο 
άτομα των ειδικοτήτων Χημικών, Βιοχημικών, Κλινικών 
Χημικών και Βιολόγων κατά Τμήμα, επιτρέπεται η κα¬ 
ταβολή αποζημίωσης για εφημερίες μέχρι του ύψους 
των ακαθάριστων αποδοχών τους. 

Σε όσους Χημικούς Βιοχημικούς, Κλινικούς Χημικούς 
και Βιολόγους συμμετέχουν σε εργαστήρια Νοσοκομεί¬ 
ων που λειτουργούν σε ομάδες μεταμόσχευσης οργά¬ 
νων, ανεξάρτητα από το Τμήμα που ανήκουν επιτρέπε¬ 
ται η καταβολή αποζημίωσης για ενεργείς εφημερίες 
μέχρι τους ύψους των ακαθάριστων αποδοχών τους. 
Επιτρέπεται η καταβολή αποζημίωσης μέχρι δέκα (10) 
εφημερίες το μήνα σε Χημικούς, Βιοχημικούς, Κλινικούς 
Χημικούς, Βιολόγους και Ψυχολόγους, που εργάζονται 
σε Τμήματα που υπηρετούν μέχρι και τρία (3) άτομα 
των παραπάνω ειδικοτήτων. 

Στην περίπτωση αυτή και εφόσον ο μήνας έχει 31 
ημέρες επιτρέπεται η καταβολή αποζημίωσης για μία (1) 
εφημερία επιπλέον των δέκα (10) την οποία θα πραγμα¬ 
τοποιεί εκ περιτροπής το υπηρετούν προσωπικό. 

Οι ειδικευόμενοι Μικροβιολόγοι γιατροί, κατά το χρο¬ 
νικό διάστημα της εκπαίδευσης στο Βιοχημικό Εργα¬ 
στήριο εφημερεύουν σ’ αυτό. Για όσο χρονικό διάστημα 
δεν υπάρχουν ειδικευόμενοι Μικροβιολόγοι, μπορούν οι 
Χημικοί Βιοχημικοί, Κλινικοί Χημικοί και Βιολόγοι του Τμή¬ 
ματος να πραγματοποιούν αριθμό ενεργών εφημεριών 
μέχρι του ύψους των ακαθάριστων αποδοχών τους. 

Σ’ όσα Τμήματα ή Μονάδες υπηρετούν πάνω από τέσ¬ 
σερα (4) άτομα των ειδικοτήτων Χημικών, Βιοχημικών, 
Κλινικών - Χημικών και Βιολόγων ο αριθμός των ενερ¬ 
γών εφημεριών που μπορούν να πραγματοποιούν κατά 
τις ημέρες Σάββατο και Κυριακή δεν μπορούν να είναι 
ανώτερες των τεσσάρων (4) κάθε μήνα κατ’ άτομο. 

Στους περιορισμούς των ημερών Σαββάτων και Κυρια¬ 
κών δεν συμπεριλαμβάνονται οι αργίες που συμπίπτουν 
με καθημερινές ημέρες. 

Οι Ψυχολόγοι που υπηρετούν σε αποκεντρωμένους 
Ιατροπαιδαγωγικούς Σταθμούς, ξενώνες ή μονάδες 
αποκατάστασης και άλλες εξωνοσοκομειακές μονά¬ 
δες μπορούν να υπηρετούν μέρος της εφημερίας τους 
ή το σύνολο της εφημερίας τους στις μονάδες τους 
εφόσον αυτές παραμένουν ανοικτές εκτός του ημερή¬ 
σιου ωραρίου με τα υπόλοιπα εφημερεύοντα μέλη της 
Ιατρικής ή Ψυχιατρικής Υπηρεσίας ή με συναδέλφους 
Ψυχολόγους. 

Σε γενικά ή ειδικά Νοσοκομεία ή Ψυχιατρικά Τμήμα¬ 
τα ή Ψυχιατρικά Νοσοκομεία ή Ψυχολόγοι μπορούν να 
πραγματοποιούν ενεργό εφημερία κατά τις ημέρες της 
γενικής εφημερίας και κατά τις ημέρες της μη ανοικτής 
εφημερίας εξυπηρετώντας ανάγκες του Νοσοκομείου. 

ε) Γενικές Ρυθμίσεις 

Οι ενεργείς εφημερίες των Ψυχολόγων, Φαρμακο¬ 
ποιών - Νοσοκομειακών, Φαρμακοποιών, Χημικών, Βιο¬ 
χημικών, Κλινικών Χημικών, Κτηνιάτρων, Βιολόγων και 
Φυσικών Νοσοκομείων - Ακτινοφυσικών, είναι υποχρε¬ 
ωτικές (άρθρο 13 του ν. 3204/2003) η δε αποζημίωση σε 
καμία περίπτωση δεν μπορεί να υπερβαίνει τα όρια, που 
θέτει το άρθρο 104 του Συντάγματος. Τα ανώτατα όρια 
πραγματοποίησης ενεργών εφημεριών δεν εξαντλού¬ 
νται υποχρεωτικά αλλά αποτελούν το πλαίσιο μέσα στο 
οποίο μπορούν να κινηθούν τα Διοικητικά Συμβούλια 
μετά από εισήγηση προς αυτά του Δ/ντή του Τμήματος 
του Τομεάρχη και της Επιστημονικής Επιτροπής. 

Για τους Ψυχολόγους, Φαρμακοποιούς - Νοσοκομεια¬ 
κούς Φαρμακοποιούς, Χημικούς, Βιοχημικούς Κλινικούς 
Χημικούς, Βιολόγους και Φυσικούς Νοσοκομείων - Ακτι- 
νοφυσικούς που υπηρετούν με απόσπαση ή τους έχει 
χορηγηθεί εκπαιδευτική άδεια, η αποζημίωση για τις 
ενεργείς εφημερίες θα καταβάλλεται από το Νοσοκο¬ 
μείο στο οποίο προσφέρουν υπηρεσία. 

Η ενεργός εφημερία νοείται και αποζημιώνεται, όπως 
προβλέπεται από τις ισχύουσες διατάξεις μόνο για το 
προσωπικό που παραμένει στην θέση του όλες τις ώρες 
που προβλέπεται πιο πάνω. 

Ο μηνιαίος προγραμματισμός των ενεργών εφημερι¬ 
ών θα εγκρίνεται εκ των προτέρων από τα Διοικητικά 
Συμβούλια των Νοσοκομείων και θα κοινοποιείται στους 
ενδιαφερομένους. 

Οι πίνακες του εφημερεύοντος προσωπικού θ’ αναρ- 
τώνται στην είσοδο των Νοσοκομείων στο τμήμα επει¬ 
γόντων περιστατικών και στο αντίστοιχο Τμήμα των 
Νοσοκομειακών Ιδρυμάτων. 

Η κατανομή των ωρών κατά Νοσοκομείο ενεργείται με 
απόφαση του Υπουργού Υγείας και Πρόνοιας ανάλογα 
με τις εμφανιζόμενες ανάγκες κάθε Νοσοκομείου. 

Ο αριθμός των συμμετεχόντων στις ανωτέρω εργα¬ 
σίες κατά Νοσοκομείο και οι ώρες κατά εργαζόμενο 
καθορίζονται με απόφαση του Διοικητικού Συμβουλίου 
του Νοσοκομείου 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 16 Ιανουάριου 2007 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Αριθμ. 711 (4) 

Σύμβαση μίσθωσης έργου ενός (1) εικονολήπτη από 
τον Ελληνικό Οργανισμό Τουρισμού. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Το π.δ. 122/17.3.2004 «Ανασύσταση Υπουργείου Του¬ 
ρισμού» (ΦΕΚ. 85Α/17.3.2004). 


2. Το π.δ. 33/15.2.2006 «Διορισμός μελών της Κυβέρνη¬ 
σης και Υφυπουργών» (ΦΕΚ 35Α/15.2.2006). 

3. Το ν. 3270/2004 «Αρμοδιότητες του Υπουργείου 
Τουριστικής Ανάπτυξης» ΦΕΚ 187/11.10.2004 α'. 

4. Την υπ’ αριθμ. 5223/2.5.2006 απόφαση μεταβίβασης 
αρμοδιοτήτων στη Γ ενική Γ ραμματέα του Υπουργείου 
Τουριστικής Ανάπτυξης. 

5. Την υπ’ αριθμ. ΔΙΔΚ/Φ.1/2/6139/24.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών Δημόσιας Διοίκησης και Αποκέντρωσης με θέμα 
«Ανάθεση αρμοδιοτήτων στους Υφυπουργούς Εσωτερι¬ 
κών Δημόσιας Διοίκησης και Αποκέντρωσης (ΦΕΚ 527/ 
Β', 24.3.2004) όπως συμπληρώθηκε με την υπ’ αριθμ. 
17398/13.9.2005, όμοια της (ΦΕΚ 1284/τεύχος Β'). 

6. Το άρθρο 6 του ν. 2527/1997 σε συνδυασμό με τις 
διατάξεις των άρθρων 681 κ.ε. του Αστικού Κώδικα. 

7. Το γεγονός ότι η σύμβαση μίσθωσης έργου της 
οποίας ζητείται η έγκριση αποτελεί γνήσια σύμβαση μί¬ 
σθωσης έργου, που δεν υποκρύπτει εξαρτημένη εργασία, 
όπως αυτό προκύπτει από το υπ’ αριθμ. 88326/24.7.2006 
έγγραφο του Γ ραφείου Νομικού Συμβούλου του ΕΟΤ. 

8. Την υπ’ αριθμ. 2/52435/5.10.2006 Βεβαίωση του Γ ενι¬ 
κού Λογιστηρίου του Κράτους, σχετικά με την ύπαρξη 
των απαιτούμενων πιστώσεων. 

9. Την υπ’ αριθμ. ΔΙΠΠ/Φ.ΕΓΚΡ. 16Α/479/20710/3.11.2006 
απόφαση της Επιτροπής του άρθρου 2 παρ.1 της υπ’ 
αριθμ. 55/1998 Π.Υ.Σ. (άρθρο 1 παρ.51 ν. 2412/1996). 

10. Την άμεση ανάγκη σύναψης συμβάσεων έργου, 
αποφασίζουμε: 

1. Καθορίζουμε τον αριθμό των προσώπων που μπορεί 
ο Ελληνικός Οργανισμός Τουρισμού να αναθέσει έργο 
με μίσθωση, σε ένα (1) εικονολήπτη (οαπιβΓαπιαπ). 

2. Το έργο του ανωτέρω εικονολήπτη θα είναι η άμεση 
και αποτελεσματικότερη κάλυψη γεγονότων σχετικών με 
την τουριστική προβολή και διαφήμιση του (ΕΟΤ), αλλά 
και η κάλυψη των αναγκών που αφορούν την προβολή 
και τηλεοπτική υποστήριξη του έργου του ΕΟΤ (λήψη 
πλάνων από περιοχές της χώρας μας για τον εμπλου¬ 
τισμό του οπτικοακουστικού αρχείου του ΕΟΤ). 

3. Ως μέγιστο χρονικό διάστημα, εντός του οποίου 
πρέπει να ολοκληρωθεί το ανωτέρω έργο ορίζεται ένα 
(1) έτος, από την υπογραφή της σχετικής σύμβασης. 

4. Ως τόπος εκτέλεσης του έργου ορίζονται τουριστι¬ 
κοί προορισμοί ανά την Ελλάδα, ανάλογα με τις ανάγκες 
εκτέλεσης του έργου. 

5. Η συνολική δαπάνη που προκαλείται από την ανωτέ¬ 
ρω σύμβαση ανέρχεται στο ποσό των € 45.000 (σαράντα 
πέντε χιλιάδων), θα βαρύνει τον τακτικό προϋπολογισμό 
του Ελληνικού Οργανισμού Τουρισμού. 

6. Ο ανάδοχος - εργολάβος (εικονολήπτης) υποχρεού- 
ται να εκτελέσει και να παραδώσει ολόκληρο το έργο 
που ανατίθεται σ’ αυτόν μέσα σε ένα έτος από την 
υπογραφή της σύμβασης, η δε παράδοση του έργου 
μπορεί να γίνεται και τμηματικά μέσα στον παραπάνω 
χρόνο με αντίστοιχη τμηματική καταβολή από τον ΕΟΤ, 
της συμφωνηθείσας αμοιβής του εργολάβου, ανάλογα 
με το εκτελούμενο και παραδιδόμενο στην Υπηρεσία 
έργο. 

7. Το προαναφερόμενο έργο δεν ανάγεται στον κύκλο 
των συνήθων καθηκόντων των υπαλλήλων του Ελληνι¬ 
κού Οργανισμού Τουρισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιανουάριου 2007 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΤΟΥΡΙΣΤΙΚΗΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΑΝΑΠΤΥΞΗΣ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΦΑΝΗ ΠΑΛΛΗ - ΠΕΤΡΑΛΙΑ 
-♦- 

Αριθμ. 2971 (5) 

Ανακατανομή θέσεων Ιατροδικαστών και λοιπού προσω¬ 
πικού των Ιατροδικαστικών Υπηρεσιών της Χώρας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 39 του ν, 2721/1999 
(ΦΕΚ 112/Α'), β) των άρθρων 2 παρ. 4, 21 και 24 παρ. 2 
του π.δ/τος 36/2000 (ΦΕΚ 29/Α'), γ) του άρθρου 7 παρ.2 
του ν. 3060/2002 (ΦΕΚ 242/Α') δ) του άρθρου 6 του ν. 
3258/2004 (ΦΕΚ 144/Α') και δ) του άρθρου 16 παρ.5 του 
ν. 3472/2006 (ΦΕΚ 135/Α'). 

2. Την υπ’ αριθμ. 109493/19.10.1989 απόφαση του Υπουρ¬ 
γού Δικαιοσύνης «Περί κατανομής θέσεων Ιατροδικα¬ 
στών και λοιπού προσωπικού Ιατροδικαστικών Υπηρε¬ 
σιών Αθηνών - Πειραιά και Ηρακλείου». 

3. Τις υπηρεσιακές ανάγκες των Ιατροδικαστικών Υπη¬ 
ρεσιών της χώρας. 

4. Το γεγονός ότι με την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Την ανακατανομή των θέσεων Ιατροδικαστών και λοι¬ 
πού προσωπικού μεταξύ των Ιατροδικαστικών Υπηρεσι¬ 
ών της χώρας ως ακολούθως: 

Α. Στην Ιατροδικαστική Υπηρεσία Αθηνών: 

Δύο (2) θέσεις Ιατροδικαστών Α' τάξης. 

Έξι (6) θέσεις Ιατροδικαστών Δ'- Β' τάξης. 

Δύο (2) θέσεις του κλάδου ΠΕ Ιατρών Παθολογοα¬ 
νατόμων. 

Μία (1) θέση του κλάδου ΠΕ Ιατρών Παθολόγων. 

Δύο (2) θέσεις του κλάδου ΠΕ Διοικητικού-Οικονο- 
μικού 

Τέσσερις (4) θέσεις του κλάδου ΠΕ Χημικού-Βιοχημι- 
κού-Τ οξικολογίας. 

Δύο (2) θέσεις του κλάδου ΤΕ Διοικητικού-Λογιστι- 
κού. 

Επτά (7) θέσεις του κλάδου ΤΕ Υγείας Πρόνοιας 

Ειδικότητες: Τέσσερις (4) θέσεις Ιατρικών Εργαστηρί- 
ων-Τεχνολογών Εργαστηρίων, δύο (2) θέσεις Ακτινολο¬ 
γίας -Ραδιολογίας και μία (1) θέση Νοσηλευτικής. 

Μία (1) θέση του κλάδου ΤΕ Γραφικών Τεχνών. 

Πέντε (5) θέσεις του κλάδου ΔΕ Διοικητικού-Λογι- 
στικού. 

Τέσσερις (4) θέσεις του κλάδου ΔΕ Δακτυλογράφων- 
Στενογράφων. 

Τρεις (3) θέσεις του κλάδου ΥΕ Επιμελητών. 

Τρεις (3) θέσεις του κλάδου ΥΕ Προσωπικού Καθα¬ 
ριότητας. 

Πέντε (5) θέσεις του κλάδου ΥΕ Νεκροτόμων. 

Β. Στην Ιατροδικαστική Υπηρεσία Πειραιά: 

Μία (1) θέση Ιατροδικαστού Α' τάξης. 

Τρεις (3) θέσεις Ιατροδικαστών Δ'- Β' τάξης. 

Μία (1) θέση του κλάδου ΠΕ Ιατρών Παθολογοανα¬ 
τόμων. 


Δύο (2) θέσεις του κλάδου ΠΕ Διοικητικού-Οικονο- 
μικού. 

Μία (1) θέση του κλάδου ΤΕ Διοικητικού-Λογιστικού. 

Δύο (2) θέσεις του κλάδου ΤΕ Υγείας Πρόνοιας 

Ειδικότητες: Μία (1) θέση Ιατρικών Εργαστηρίων-Τε- 
χνολόγων Εργαστηρίων και μία (1) θέση Νοσηλευτι¬ 
κής.^ 

Δύο (2) θέσεις του κλάδου ΔΕ Διοικητικού-Λογιστι- 
κού. 

Δύο (2) θέσεις του κλάδου ΔΕ Δακτυλογράφων-Στε- 
νογράφων. 

Μία (1) θέση του κλάδου ΔΕ Βοηθών-Νοσοκόμων (προ¬ 
σωρινή). 

Μία (1) θέση του κλάδου ΥΕ Επιμελητών. 

Δύο (2) θέσεις του κλάδου ΥΕ Προσωπικού Καθαρι¬ 
ότητας. 

Τρεις (3) θέσεις του κλάδου ΥΕ Νεκροτόμων. 

Γ. Στην Ιατροδικαστική Υπηρεσία Θεσσαλονίκης: 

Τέσσερις (4) θέσεις Ιατροδικαστών Δ'- Β' τάξης. 

Μία (1) θέση του κλάδου ΠΕ Ιατρών Παθολογοανα¬ 
τόμων. 

Μία (1) θέση του κλάδου ΠΕ Διοικητικού-Οικονομι- 
κού. 

Μία (1) θέση του κλάδου ΠΕ Χημικού-Βιοχημικού-Το- 
ξικολογίας. 

Μία (1) θέση του κλάδου ΤΕ Διοικητικού-Λογιστικού. 

Τρεις (3) θέσεις του κλάδου ΤΕ Υγείας Πρόνοιας. 

Ειδικότητα: Τρεις (3) θέσεις Ιατρικών Εργαστηρίων- 
Τεχνολόγων Εργαστηρίων. 

Μία (1) θέση του κλάδου ΔΕ Δακτυλογράφων Στενο¬ 
γράφων. 

Μία (1) θέση του κλάδου ΔΕ Βοηθών Νοσοκόμων. 

Μία (1) θέση του κλάδου ΔΕ Γενικών Καθηκόντων. 

Δύο (2) θέσεις του κλάδου ΥΕ Νεκροτόμων. 

Δ. Στην Ιατροδικαστική Υπηρεσία Πάτρας: 

Δύο (2) θέσεις Ιατροδικαστών Δ'- Β' τάξης. 

Μία (1) θέση του κλάδου ΠΕ Διοικητικού-Οικονομι- 
κού. 

Μία (1) θέση του κλάδου ΔΕ Διοικητικού-Λογιστικού 

Μία (1) θέση του κλάδου ΤΕ Υγείας Πρόνοιας-Ειδικότη- 
τας Ιατρικών Εργαστηρίων-Τεχνολόγων Εργαστηρίων. 

Μία (1) θέση του κλάδου ΔΕ Δακτυλογράφων Στενο¬ 
γράφων. 

Μία (1) θέση του κλάδου ΔΕ Βοηθών Νοσοκόμων. 

Μία (1) θέση του κλάδου ΔΕ Γενικών Καθηκόντων. 

Δύο (2) θέσεις του κλάδου ΥΕ Νεκροτόμων. 

Ε. Στην Ιατροδικαστική Υπηρεσία Λάρισας: 

Τρεις (3) θέσεις Ιατροδικαστών Δ'- Β' τάξης. 

Μία (1) θέση του κλάδου ΠΕ Διοικητικού-Οικονομι- 
κού. 

Μία (1) θέση του κλάδου ΤΕ Διοικητικού-Λογιστικού. 

Μία (1) θέση του κλάδου ΤΕ Ιατρικών Εργαστηρίων- 
Τεχνολόγων Εργαστηρίων 

Μία (1) θέση του κλάδου ΔΕ Δακτυλογράφων Στενο¬ 
γράφων. 

Μία (1) θέση του κλάδου ΔΕ Βοηθών Νοσοκόμων. 

Μία (1) θέση του κλάδου ΔΕ Γενικών Καθηκόντων. 

Δύο (2) θέσεις του κλάδου ΥΕ Νεκροτόμων. 

ΣΤ. Στην Ιατροδικαστική Υπηρεσία Ηρακλείου: 

Τρεις (3) θέσεις Ιατροδικαστών Δ'- Β' τάξης. 

Μία (1) θέση του κλάδου ΤΕ Διοικητικού-Λογιστικού. 

Μία (1) θέση του κλάδου ΔΕ Δακτυλογράφων Στενο¬ 
γράφων. 

Δύο (2) θέσεις του κλάδου ΥΕ Νεκροτόμων. 

Ζ. Στην Ιατροδικαστική Υπηρεσία Ιωαννίνων: 

Δύο (2) θέσεις Ιατροδικαστών Δ'- Β' τάξης. 

Μία (1) θέση του κλάδου ΔΕ Δακτυλογράφων Στενο¬ 
γράφων. 

Μία (1) θέση του κλάδου ΔΕ Βοηθών Νοσοκόμων. 

Μία (1) θέση του κλάδου ΔΕ Γενικών Καθηκόντων. 
Δύο (2) θέσεις του κλάδου ΥΕ Νεκροτόμων. 

Η. Στην Ιατροδικαστική Υπηρεσία Κέρκυρας: 

Μία (1) θέση Ιατροδικαστών Δ'- Β' τάξης. 

Μία (1) θέση του κλάδου ΔΕ Δακτυλογράφων Στενο¬ 
γράφων. 

Μία (1) θέση του κλάδου ΔΕ Βοηθών Νοσοκόμων. 

Μία (1) θέση του κλάδου ΔΕ Γενικών Καθηκόντων. 
Μία (1) θέση του κλάδου ΥΕ Νεκροτόμων. 

Θ. Στην Ιατροδικαστική Υπηρεσία Αιγαίου: 

Δύο (2) θέσεις Ιατροδικαστών Δ'- Β' τάξης. 

Μία (1) θέση του κλάδου ΔΕ Δακτυλογράφων Στενο¬ 
γράφων. 

Μία (1) θέση του κλάδου ΔΕ Βοηθών Νοσοκόμων. 

Μία (1) θέση του κλάδου ΔΕ Γενικών Καθηκόντων. 
Μία (1) θέση του κλάδου ΥΕ Νεκροτόμων. 

I. Στην Ιατροδικαστική Υπηρεσία Δωδεκανήσου: 

Δύο (2) θέσεις Ιατροδικαστών Δ'- Β' τάξης. 

Μία (1) θέση του κλάδου ΔΕ Δακτυλογράφων Στενο¬ 
γράφων. 

Μία (1) θέση του κλάδου ΔΕ Βοηθών Νοσοκόμων. 

Μία (1) θέση του κλάδου ΔΕ Γενικών Καθηκόντων. 
Δύο (2) θέσεις του κλάδου ΥΕ Νεκροτόμων. 

ΙΑ. Στην Ιατροδικαστική Υπηρεσία Δυτικής Μακεδο¬ 
νίας: 

Δύο (2) θέσεις Ιατροδικαστών Δ'- Β' τάξης. 

Μία (1) θέση του κλάδου ΔΕ Δακτυλογράφων Στενο¬ 
γράφων. 

Μία (1) θέση του κλάδου ΔΕ Βοηθών Νοσοκόμων. 

Μία (1) θέση του κλάδου ΔΕ Γενικών Καθηκόντων. 
Μία (1) θέση του κλάδου ΥΕ Νεκροτόμων. 

ΙΒ. Στην Ιατροδικαστική Υπηρεσία Θράκης: 

Δύο (2) θέσεις Ιατροδικαστών Δ'- Β' τάξης. 

Μία (1) θέση του κλάδου ΔΕ Δακτυλογράφων Στενο¬ 
γράφων. 

Μία (1) θέση του κλάδου ΔΕ Βοηθών Νοσοκόμων. 

Μία (1) θέση του κλάδου ΔΕ Γενικών Καθηκόντων. 
Μία (1) θέση του κλάδου ΥΕ Νεκροτόμων. 

ΙΓ. Στην Ιατροδικαστική Υπηρεσία Ναυπλίου: 

Μία (1) θέση Ιατροδικαστών Δ'- Β' τάξης. 

Μία (1) θέση του κλάδου ΔΕ Δακτυλογράφων Στενο¬ 
γράφων. 

Μία (1) θέση του κλάδου ΔΕ Βοηθών Νοσοκόμων. 

Μία (1) θέση του κλάδου ΔΕ Γενικών Καθηκόντων. 
Μία (1) θέση του κλάδου ΥΕ Νεκροτόμων. 

ΙΔ. Στην Ιατροδικαστική Υπηρεσία Λαμίας: 

Μία (1) θέση Ιατροδικαστών Δ'- Β' τάξης. 

Μία (1) θέση του κλάδου ΔΕ Δακτυλογράφων Στενο¬ 
γράφων. 

Μία (1) θέση του κλάδου ΔΕ Βοηθών Νοσοκόμων. 

Μία (1) θέση του κλάδου ΔΕ Γενικών Καθηκόντων. 
Μία (1) θέση του κλάδου ΥΕ Νεκροτόμων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιανουάριου 2007 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 


Αριθμ. 143762 (6) 

Καθορισμός εργασίας των υπαλλήλων στις Ιατροδι¬ 
καστικές Υπηρεσίες της Χώρας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του ν. 1157/1981 (ΦΕΚ 126/Α') «περί κυρώ- 
σεως της από 29 Δεκεμβρίου 1980 Πράξεως Νομοθετι¬ 
κού Περιεχομένου του Προέδρου της Δημοκρατίας “περί 
καθιερώσεως πενθημέρου εβδομάδος εργασίας των 
δημοσίων εν γένει υπηρεσιών και ρυθμίσεως συναφών 
θεμάτων” και τροποποιήσεως διατάξεων ταύτης». 

2. Τις διατάξεις της παραγράφου 3 περίπτωση (στστ) 
του άρθρου 1 της υπ’ αριθμ. ΔΙΑΔΠ/Γ2γ/οικ./1692/27.6.2006 
(ΦΕΚ 769/Β'/27.6.2006) απόφασης του Υπουργού Εσω¬ 
τερικών Δημόσιας Διοίκησης και Αποκέντρωσης με 
θέμα, «καθιέρωση ωρών προσέλευσης και αποχώρη¬ 
σης των υπαλλήλων των δημοσίων υπηρεσιών και των 
Ν.Π.Δ.Δ.». 

3. Την ανάγκη καθορισμού ωραρίου λειτουργίας των 
Ιατροδικαστικών Υπηρεσιών της Χώρας κατά παρέκ¬ 
κλιση από τη ρύθμιση του νέου ωραρίου, λόγω της 
ιδιαιτερότητας της φύσης του έργου τους. 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Καθορίζουμε το ωράριο εργασίας των υπαλλήλων 
στις Ιατροδικαστικές Υπηρεσίες της Χώρας, ενιαίο για 
τη χειμερινή και θερινή περίοδο, ως εξής: 

- Ώρα προσέλευσης: 07.30 

- Ώρα αποχώρησης: 15.00 

Η είσοδος του κοινού θα γίνεται κάθε εργάσιμη μέρα 
από 09.00-15.00 και η είσοδος στα γραφεία πρωτοκόλ¬ 
λου από 07.30-15.00. 

Ειδικές διατάξεις που αφορούν στο ωράριο των Ια¬ 
τροδικαστών, εξακολουθούν να ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2006 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. 57 (7) 

Ανάκληση της υπ’ αριθμ. 2750/16.10.1998 άδειας λειτουρ¬ 
γίας Μ.Φ.Η. της εταιρείας «ΟΙΚΟΤΡΟΦΕΙΟ ΗΛΙΚΙΩ¬ 
ΜΕΝΩΝ ΙΩΑΝΝΑ Ε.Π.Ε.» και δ.τ. «ΤΟ ΣΠΙΤΙ ΤΗΣ ΑΓΑ¬ 
ΠΗΣ». 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2218/1994 (ΦΕΚ 90/13.6.1994 τ.Β) 
«Ίδρυση Νομαρχιακής Αυτοδιοίκησης, τροποποίηση δι¬ 
ατάξεων για την Πρωτοβάθμια Αυτοδιοίκηση και την 
Περιφέρεια και άλλες διατάξεις», όπως τροποποιήθηκε 
και κωδικοποιήθηκε με το π.δ. 30/1996 και ισχύει μέχρι 
σήμερα. 

2. Την υπ’ αριθμ. 229/1995 (ΦΕΚ 400/1995 τ. Β) από¬ 
φαση «Εσωτερικός Οργανισμός Οργάνωσης και λει- 

τουργίας της Νομαρχιακής Αυτοδιοίκησης Ανατολικής 
Αττικής» όπως τροποποιήθηκε και ισχύει σήμερα (ΦΕΚ 
1068/28.7.2005 τ. Β'). 

3. Τον ν. 2345/12.10.1995 «Οργανωμένες υπηρεσίες πα¬ 
ροχής προστασίας από φορείς Κοιν. Πρόνοιας και άλλες 
διατάξεις» (ΦΕΚ 213/1995 τ. Α). 

4. Την υπ’ αριθμ. Π4β/οικ.3176/29.5.1996 υπουργική από¬ 
φαση «προϋποθέσεις'Ιδρυσης και λειτουργίας Μονάδων 
Φροντίδας Ηλικιωμένων (Μ.Φ.Η.) από ιδιώτες κερδοσκο¬ 
πικού χαρακτήρα» (ΦΕΚ 455/14.6.1996 τ. Β) όπως τροπο¬ 
ποιήθηκε και ισχύει σήμερα. 

5. Την υπ’ αριθμ. 3106/3.10.1997 άδεια ίδρυσης Μ.Φ.Η. 
κερδοσκοπικού χαρακτήρα στην Εταιρεία Περιωρισμέ- 
νης Ευθύνης με την επωνυμία «ΟΙΚΟΤΡΟΦΕΙΟ ΗΛΙΚΙΩ¬ 
ΜΕΝΩΝ ΙΩΑΝΝΑ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» 
και δ.τ. «ΤΟ ΣΠΙΤΙ ΤΗΣ ΑΓΑΠΗΣ» στο κτίριο της οδού 
Θάσου 21 (Βάρκιζα) στο Δήμο Βάρης Αττικής. 

6. Την υπ’ αριθμ. 2750/16.10.1998 άδεια λειτουργίας της 
ως άνω Μονάδας, όπως τροποποιήθηκε με την υπ’ αριθμ. 
1570/26.1.2006 απόφαση Νομάρχη. 

7. Το υπ’ αριθμ. οικ. 371/30.1.2006 έγγραφό μας, με το 
οποίο ορίζεται προθεσμία τριών (3) μηνών για συμμόρ¬ 
φωση της Μονάδας με τις υποδείξεις της Υπηρεσίας, 
που αναφέρονται σ’ αυτό. 

8. Το γεγονός ότι κατά την αυτοψία που πραγματοποι¬ 
ήθηκε από την Επιτροπή Ελέγχου και Λειτουργίας Μ.Φ.Η 
στις 26.5.2006 στην ανωτέρω Μονάδα, διαπιστώθηκε η 
μη συμμόρφωση της με τις υποδείξεις της Υπηρεσίας. 

9. Το γεγονός ότι παρουσιάστηκε στις 2.6.2006, κα¬ 
τόπιν πρόσκλησης μας, η υπεύθυνη της Μονάδας Κων- 
σταντινίδου Δέσποινα στην Υπηρεσία και ενημερώθηκε 
για την από 26.5.2006 έκθεση αυτοψίας της Επιτροπής 
και τις ενέργειες στις οποίες θα προβεί η Υπηρεσία, 
σύμφωνα με το άρθρο 2 παρ.3 του ν. 2345/1995 (ΦΕΚ 
213/1995 τ. Α'). 

10. Την υπ’ αριθμ. οικ. 2769/14.6.2006 απόφαση Νο¬ 
μάρχη επιβολής προστίμου στην ανωτέρω Μονάδα και 
ορισμού νέας προθεσμίας δύο (2) μηνών, λόγω προ¬ 
φορικών διαβεβαιώσεων της Κωνσταντινίδου κατά την 
ακρόαση, για την συμμόρφωση της με τις υποδείξεις 
της Υπηρεσίας. 

11. Την από 12.7.2006 προσφυγή της ανωτέρω Μονά¬ 
δας στην Περιφέρεια Αττικής κατά της υπ’ αριθμ. οικ. 
2769/14.6.2006 απόφασης Νομάρχη περί επιβολής προ¬ 
στίμου. 

12. Το υπ’ αριθμ. 43616/18.7.2006 έγγραφο της Περι¬ 
φέρειας Αττικής που μας διαβιβάζει την προσφυγή της 
Μ.Φ.Η «ΤΟ ΣΠΙΤΙ ΤΗΣ ΑΓΑΠΗΣ». 

13. Τη νέα αυτοψία στις 7.8.2006 της Επιτροπή Ελέγχου 
και Λειτουργίας Μ.Φ.Η. κατά την οποία διαπιστώθηκε 
ότι: 

α. βελτιώθηκε μόνο η καθαριότητα στους χώρους της 
μονάδας και 

β. παραμένουν οι ελλείψεις και παραλείψεις, που εγ- 
γράφως επανειλημμένως έχουν επισημανθεί. 

14. Το από 7.8.2006 σημείωμα της ανωτέρω Μονάδας 
προς την Υπηρεσία μας, στο οποίο αναφέρεται ότι «δεν 
έχει γίνει καμία επιδιόρθωση και ότι εντός των ημερών 
ξεκινούν οι εργασίες». 

15. Το υπ’ αριθμ. 3637/11.8.2006 απαντητικό έγγραφο 
μας προς την Περιφέρεια Αττικής. 


16. Την υπ’ αριθμ. 50731/11.9.2006 απόφαση του Γ. Γ της 
Περιφέρειας Αττικής με την οποία απορρίπτεται η από 
12.7.2006 προσφυγή της Μ.Φ.Η «ΤΟ ΣΠΙΤΙ ΤΗΣ ΑΓΑΠΗΣ» 
κατά της υπ’ αριθμ. πρωτ. οικ. 2769/14.6.2006 απόφασης 
του Νομάρχη Ανατολικής Αττικής. 

17. Το γεγονός ότι κατά την αυτοψία που πραγματο¬ 
ποιήθηκε από την Επιτροπή Ελέγχου και Λειτουργίας 
Μ.Φ.Η, στις 18.9.2006 διαπιστώθηκε η εν μέρει συμμόρ¬ 
φωση της Μονάδας με τις υποδείξεις της Επιτροπής 
και δόθηκε εκ νέου προθεσμία ενός (1) μηνός από την 
Επιτροπή, για την τακτοποίηση των εκκρεμοτήτων. 

18. Τα υπ’ αριθμ. 4619/18.10.2006 και 4758/26.10.2006 
έγγραφα (φαξ) του Δικηγορικού Γραφείου της ανωτέρω 
Μονάδας «ΙΩΑΝΝΗΣ ΚΑΤΣΙΑΒΟΣ & ΣΥΝΕΡΓΑΤΕΣ». 

19. Το γεγονός ότι κατά την αυτοψία που πραγμα¬ 
τοποιήθηκε εκ νέου στις 3.11.2006 από την Επιτροπή 
Ελέγχου και Λειτουργίας Μ.Φ.Η, βρέθηκαν ελλείψεις 
και παραλείψεις που δεν διασφαλίζουν επαρκώς την 
παραμονή των περιθαλπομένων στην ανωτέρω μονάδα 
ατόμων, για τους λόγους που αναφέρονται αναλυτικά 
στην συνημμένη έκθεση αυτοψίας. 

20. Το υπ’ αριθμ. 5084/14.11.2006 έγγραφο (φαξ) της 
ανωτέρω Μονάδας προς την Υπηρεσία μας με το οποίο 
ζητά να γίνει νέα αυτοψία αναφέροντας ότι έγιναν: 

α. Πρόσληψη του απαραίτητου προσωπικού. 

β. Οι απαραίτητες οικοδομικές και άλλες εργασίες. 

γ. Διαμόρφωση του περιβάλλοντα χώρου. 

δ. Διαμόρφωση των υπολοίπων απαραίτητων χώ¬ 
ρων. 

21. Το από 17.11.2006 υπηρεσιακό σημείωμα της Κοι¬ 
νωνικής Συμβούλου Κατσαμά Ειρήνης. 

22. Το γεγονός ότι κατά την αυτοψία που πραγμα¬ 
τοποιήθηκε εκ νέου στις 29.11.2006 από την Επιτροπή 
Ελέγχου και Λειτουργίας Μ.Φ.Η. για την διαπίστωση 
των όσων αναφέρονται στο αριθμ 20 ανωτέρω σχετικό, 
ευρέθησαν οι εξής ελλείψεις: 

- Δεν υπάρχει το απαραίτητο διοικητικό, νοσηλευτικό, 
βοηθητικό προσωπικό. 

- Δεν υπάρχει βεβαίωση πυρασφάλειας 

Στο χώρο του φυσικοθεραπευτηρίου σε ντουλάπα, 
υπάρχουν αποθηκευμένα τρόφιμα και απορρυπαντικά. 

- Δεν υπάρχει αποθήκη τροφίμων. 

- Δεν έχουν καλυφθεί με μεμβράνες οι τζαμαρίες των 
μπαλκονιών. 

- Οι αναπτυγμένες κλίνες στους ορόφους, καθώς και 
οι χώροι όπως προσωρινής νοσηλείας, θάλαμος μόνω¬ 
σης, γραφείο Ιατρού και Κοινωνικού Λειτουργού δεν 
ανταποκρίνονται στα σχέδια που έχουν εγκριθεί από 
την υπηρεσία μας. 

23. Τ ο γεγονός ότι στην ως άνω Μονάδα περιθάλπο¬ 
νται τριάντα εννέα (39) υπερήλικα άτομα και απαιτείται 
εύλογος χρόνος λόγω και της εορταστικής περιόδου, 
προκειμένου η Διεύθυνση της Μονάδας να προβεί στις 
απαραίτητες ενέργειες για την ειδοποίηση των οικείων 
τους και παραλαβή τους ή την προώθηση τους σε άλλες 
όμοιες επιχειρήσεις, αποφασίζουμε: 

1. Ανακαλούμε την υπ’ αριθμ. 2750/16.10.1998 άδεια 
λειτουργίας της Μονάδας Φροντίδας Ηλικιωμένων που 
εκδόθηκε στο όνομα Μ.Φ.Η. της εταιρείας με την επω¬ 
νυμία «ΟΙΚΟΤΡΟΦΕΙΟ ΗΛΙΚΙΩΜΕΝΩΝ ΙΩΑΝΝΑ ΕΠΕ» και 
δ.τ. «ΤΟ ΣΠΙΤΙ ΤΗΣ ΑΓΑΠΗΣ» που στεγάζεται στην οδό 
Θάσου 21 (Βάρκιζα) στον Δήμο Βάρης. 

2. Ορίζουμε προθεσμία ημερών, από την επίδοση της 
παρούσης απόφασης για τη διακοπή λειτουργίας της 
Μ.Φ.Η, χρονικό διάστημα που θεωρείται απαραίτητο για 
την ειδοποίηση των οικείων και την ασφαλή μεταφορά 
των υπερηλίκων, καθιστώντας υπεύθυνη την ιδιοκτήτρια 
της ανωτέρω Μονάδος την Κωνσταντινίδου Δέσποινα. 

3. Κατά της απόφασης αυτής μπορεί να ασκηθεί προ¬ 
σφυγή ενώπιον του Γενικού Γραμματέα Περιφέρειας 
Αττικής, μέσα σε αποκλειστική προθεσμία τριάντα (30) 
ημερών από της επιδόσεως. 


Το Αστυνομικό Τμήμα Βάρης στο οποίο κοινοποιείται 
η παρούσα απόφαση, παρακαλείται για τις δικές του 
ενέργειες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 5 Ιανουάριου 2007 

Ο Νομάρχης 
ΛΕΩΝΙΔΑΣ ΚΟΥΡΗΣ 

